               IL-KUMMISSJONI EWROPEA
            Strasburgu, 13.11.2018
            COM(2018) 744 final
            2018/0385(COD)
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar l-adattament tad-Direttiva 2012/27/UE tal-Parlament Ewropew u tal-Kunsill dwar l-effiċjenza fl-enerġija [kif emendata mid-Direttiva 2018/XXX/UE] u r-Regolament (UE) 2018/XXX tal-Parlament Ewropew u tal-Kunsill [Governanza tal-Unjoni tal-Enerġija], minħabba l-irtirar tar-Renju Unit mill-Unjoni Ewropea
            (Test b’relevanza għaż-ŻEE)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               Din il-proposta għal Deċiżjoni tal-Parlament Ewropew u tal-Kunsill li tadatta d-Direttiva 2012/27/UE [kif emendata mid-Direttiva 2018/XXX/UE]
                  1
                dwar l-effiċjenza fl-enerġija u r-Regolament (UE) 2018/XXX [Governanza tal-Unjoni tal-Enerġija] hija meħtieġa minħabba l-irtirar li ġej tar-Renju Unit mill-Unjoni Ewropea.

               Fid-29 ta’ Marzu 2017, ir-Renju Unit ippreżenta n-notifika tal-intenzjoni tiegħu li jirtira mill-Unjoni skont l-Artikolu 50 tat-Trattat dwar l-Unjoni Ewropea. Dan ifisser li, sakemm ma jkunx hemm ftehim ta’ rtirar ratifikat li jistabbilixxi data oħra, il-liġi primarja u sekondarja kollha tal-Unjoni ma tibqax tapplika għar-Renju Unit mit-30 ta’ Marzu 2019, 00:00h (CET) (“id-data tal-irtirar”). Għaddejjin negozjati mar-Renju Unit bil-ħsieb li jintlaħaq ftehim ta’ rtirar.

               Barra minn hekk, b’konformità mal-Artikolu 50(3) tat-Trattat dwar l-Unjoni Ewropea, il-Kunsill Ewropew, bi ftehim mar-Renju Unit, jista’ b’mod unanimu jiddeċiedi li t-Trattati ma jibqgħux japplikaw f’data aktar tard.

               Din il-proposta tkopri d-Direttiva 2012/27/UE tal-Parlament Ewropew u tal-Kunsill tal-25 ta’ Ottubru 2012 dwar l-effiċjenza fl-enerġija [kif emendata mid-Direttiva 2018/XXX/UE] u r-Regolament (UE) 2018/XXX [Governanza tal-Unjoni tal-Enerġija]
                  2
               . Iċ-ċifri tal-konsum tal-enerġija għall-2030 mogħtija fiż-żewġ atti ġuridiċi jkopru 28 Stati Membri (EU28).

               Id-Direttiva 2012/27/UE, kif emendata mid-Direttiva 2018/XXX/UE, tistabbilixxi mira tal-effiċjenza fl-enerġija tal-Unjoni ta’ mill-inqas 32.5 % għall-2030 u teħtieġ li l-Istati Membri jistabbilixxu kontribuzzjonijiet nazzjonali indikattivi tal-effiċjenza fl-enerġija. Huma u jagħmlu dan l-Istati Membri għandhom jieħdu inkunsiderazzjoni l-konsum tal-enerġija tal-Unjoni għall-2030
                  3
               . Ir-Regolament (UE) 2018/XXX [Governanza tal-Unjoni tal-Enerġija] jeħtieġ li fil-proċess tal-iffissar tal-kontributi tagħhom għall-mira tal-effiċjenza fl-enerġija tal-Unjoni tal-2030, l-Istati Membri jieħdu inkunsiderazzjoni l-konsum tal-enerġija tal-Unjoni għall-2030. Il-konsum tal-enerġija fil-livell tal-Unjoni huwa rilevanti wkoll għall-valutazzjoni tal-progress tal-Kummissjoni Ewropea lejn il-kisba kollettiva tal-miri tal-Unjoni.

               Id-Direttiva riveduta dwar l-Effiċjenza fl-Enerġija tittraduċi l-mira ewlenija tal-effiċjenza fl-enerġija tal-Unjoni għall-2030 ta’ mill-inqas 32.5 % f’valuri assoluti ta’ mhux aktar minn 1,273 Mtoe ta’ konsum ta’ enerġija primarja u mhux aktar minn 956 Mtoe ta’ konsum ta’ enerġija finali għall-Unjoni ta’ 28 Stat Membru. Dawn il-valuri huma kkalkulati billi jitnaqqas it-tbassir tax-xenarju ta’ referenza tal-PRIMES 2007 għall-UE fl-2030 b’32.5 %. It-tbassir rispettiv għall-EU 27 eskluż ir-Renju Unit fil-livelli ta’ konsum assolut ta’ mhux aktar minn 1,128 Mtoe ta’ konsum ta’ enerġija primarja u mhux aktar minn 846 Mtoe ta’ konsum ta’ enerġija finali fl-2030.

               Bl-irtirar tar-Renju Unit, iċ-ċifri tal-konsum tal-enerġija tal-Unjoni għall-2030 għandhom għalhekk jiġu aġġustati għas-sitwazzjoni ta’ 27 Stat Membru. Minħabba li din il-bidla hija bbażata fuq l-istess ċifri tal-mudell tal-enerġija sottostanti, dan jista’ jitqies bħala adattament tekniku.

               •Konsistenza mad-dispożizzjonijiet eżistenti fil-qasam ta’ politika

                  m.a.

               •Konsistenza ma’ politiki oħra tal-Unjoni

                  m.a.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-bażi ġuridika għall-proposta huwa t-Trattat dwar il-Funzjonament tal-Unjoni Ewropea, u b’mod partikolari l-Artikoli 192(1) u 194(2) tiegħu. Dawn huma wkoll il-bażi ġuridika għad-Direttiva 2012/27/UE dwar l-effiċjenza fl-enerġija [kif emendata mid-Direttiva 2018/XXX/UE] u r-Regolament (UE) 2018/XXX [Governanza tal-Unjoni tal-Enerġija] li din il-proposta qed temenda. Peress li t-Trattat fih bażi ġuridika speċifika għall-enerġija, huwa xieraq li jintuża.

               •Sussidjarjetà (għall-kompetenza mhux esklużiva)

               Il-prinċipji ta’ sussidjarjetà u ta’ proporzjonalità huma osservati b’mod sħiħ. L-azzjoni tal-Unjoni hija neċessarja skont il-prinċipju tas-sussidjarjetà (l-Artikolu 5(3) tat-TUE) minħabba li tikkonċerna l-adattamenti tekniċi għall-atti legali adottati mill-Unjoni.

               •Proporzjonalità

                  Il-proposta tirrispetta l-prinċipju tal-proporzjonalità (l-Artikolu 5(4) tat-TUE) għax ma tmurx lil hinn minn dak li huwa neċessarju biex jintlaħaq l-għan mixtieq. L-emendi proposti għall-qasam leġiżlattiv attwali se jadattawh għall-perjodu ta’ żmien tal-2030 u jiżguraw il-konsistenza. L-iskop tal-elementi proposti huwa limitat għal dawk l-aspetti li jeħtieġu azzjoni mill-Unjoni.

               •Għażla tal-istrument

                  Peress li din il-proposta temenda Direttiva eżistenti u Regolament eżistenti, Deċiżjoni emendatorja tal-Parlament Ewropew u tal-Kunsill hija l-istrument xieraq.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               Minħabba li din il-proposta hija waħda ta’ natura purament teknika u ma tinvolvix għażliet politiċi, il-konsultazzjonijiet mal-partijiet interessati u l-valutazzjonijiet tal-impatt ma kinux jagħmlu sens.

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  m.a.

               •Konsultazzjonijiet mal-partijiet ikkonċernati

                  m.a.

               •Ġbir u użu tal-għarfien espert

                  m.a.

               •Valutazzjoni tal-impatt

                  m.a.

               •Idoneità regolatorja u simplifikazzjoni

                  m.a.

               •Drittijiet fundamentali

               m.a.

               4.IMPLIKAZZJONIJIET BAĠITARJI

               Il-proposta ma għandha l-ebda implikazzjoni fuq il-baġit.

               5.ELEMENTI OĦRA

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

                  m.a.

               •Dokumenti ta’ spjegazzjoni (għad-direttivi)

                  Minħabba li din il-proposta hi ta’ natura purament teknika, mhumiex meħtieġa dokumenti dwar it-traspożizzjoni.

               •Spjegazzjoni fid-dettall tad-dispożizzjonijiet speċifiċi tal-proposta

               m.a.

               2018/0385 (COD)

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar l-adattament tad-Direttiva 2012/27/UE tal-Parlament Ewropew u tal-Kunsill dwar l-effiċjenza fl-enerġija [kif emendata mid-Direttiva 2018/XXX/UE] u r-Regolament (UE) 2018/XXX tal-Parlament Ewropew u tal-Kunsill [Governanza tal-Unjoni tal-Enerġija], minħabba l-irtirar tar-Renju Unit mill-Unjoni Ewropea

               (Test b’relevanza għaż-ŻEE)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 192(1) u 194(2) tiegħu,

               Wara li kkunsidraw il-proposta tal-Kummissjoni Ewropea,

               Wara t-trażmissjoni tal-abbozz tal-att leġiżlattiv lill-Parlamenti nazzjonali,

               Wara li kkunsidraw l-opinjoni tal-Kumitat Ekonomiku u Soċjali Ewropew
                  4
               ,

               Wara li kkunsidraw l-opinjoni tal-Kumitat tar-Reġjuni
                  5
               ,

               Filwaqt li jaġixxu skont il-proċedura leġiżlattiva ordinarja,

               Billi:

               (1)Fid-29 ta’ Marzu 2017, ir-Renju Unit innotifika lill-Kunsill Ewropew bl-intenzjoni tiegħu li joħroġ mill-Unjoni, skont l-Artikolu 50 tat-Trattat dwar l-Unjoni Ewropea. Konsegwentement, sakemm ma tiġix stabbilita data oħra fi ftehim dwar l-irtirar, jew il-Kunsill Ewropew, bi qbil mar-Renju Unit, b’mod unanimu, jistabbilixxi data oħra, id-dritt tal-Unjoni mhux se jibqa’ japplika għar-Renju Unit mit-30 ta’ Marzu 2019. Ir-Renju Unit imbagħad isir pajjiż terz.

               (2)Id-Direttiva 2012/27/UE tal-Parlament Ewropew u tal-Kunsill tal-25 ta’ Ottubru 2012 dwar l-effiċjenza fl-enerġija
                  6
               , kif emendata mid-Direttiva 2018/XXX/UE
                  7
               , teħtieġ lill-Istati Membri jistabbilixxu kontribuzzjonijiet nazzjonali indikattivi tal-effiċjenza fl-enerġija lejn il-mira tal-effiċjenza fl-enerġija tal-Unjoni ta’ mill-inqas 32,5 % għall-2030. Huma u jagħmlu dan l-Istati Membri għandhom jieħdu inkunsiderazzjoni l-konsum tal-enerġija tal-Unjoni għall-2030
                  8
               .

               (3)Ir-Regolament (UE) 2018/XXX [Governanza tal-Unjoni tal-Enerġija]
                  9
                jeħtieġ li fil-proċess tal-iffissar tal-kontributi tagħhom lejn il-miri tal-Unjoni fil-qasam tal-effiċjenza fl-enerġija, l-Istati Membri jieħdu inkunsiderazzjoni l-konsum tal-enerġija tal-Unjoni għall-2030
                  10
               . Il-konsum tal-enerġija fil-livell tal-Unjoni huwa rilevanti wkoll għall-valutazzjoni tal-progress tal-Kummissjoni lejn il-kisba kollettiva tal-miri tal-Unjoni
                  11
               .

               (4)Minħabba l-irtirar tar-Renju Unit mill-Unjoni, huwa meħtieġ li teknikament jiġu adattati ċ-ċifri mbassra tal-konsum ta’ enerġija għall-Unjoni Ewropea fl-2030 sabiex jirriflettu l-Unjoni ta’ 27 Stat Membru (“EU 27”). It-tbassir magħmul għall-mira ewlenija tal-Unjoni ta’ mill-inqas 32.5 % juri li l-konsum ta’ enerġija primarja għandu jilħaq 1,273 miljun tunnellata ta’ ekwivalenti taż-żejt (Mtoe) u 956 Mtoe ta’ konsum ta’ enerġija finali fl-2030 għall-Unjoni ta’ 28 Stati Membri. It-tbassir ekwivalenti għall-EU 27 minbarra r-Renju Unit juri li l-konsum ta’ enerġija primarja għandu jilħaq 1,128 Mtoe u l-konsum ta’ enerġija finali għandu jilħaq 846 Mtoe fl-2030. Dan jeħtieġ l-adattament taċ-ċifri għal-livelli ta’ konsum tal-enerġija fl-2030.

               (5)L-istess tbassir għall-konsum tal-enerġija fl-2030 huma rilevanti wkoll għall-Artikoli 6 u 29 u r-Regolament (UE) 2018/XXX [Governanza tal-Unjoni tal-Enerġija].

               (6)Id-Direttiva 2012/27/UE [kif emendata bid-Direttiva 2018/XXX/UE] u r-Regolament (UE) 2018/XXX [Governanza tal-Unjoni tal-Enerġija] jenħtieġ li jiġu emendati skont dan,

               ADOTTAW DIN ID-DEĊIŻJONI:

               Artikolu 1

               Fl-Artikolu 3 tad-Direttiva 2012/27/UE [kif emendat bid-Direttiva 2018/XXX/UE], il-paragrafu 5 huwa sostitwit b’dan li ġej:

               “5. Kull Stat Membru għandu jistabbilixxi kontribuzzjonijiet indikattivi nazzjonali tal-effiċjenza fl-enerġija lejn il-miri tal-Unjoni għall-2030 kif imsemmi fl-Artikolu 1(1) ta’ din id-Direttiva skont l-Artikoli [4] u [6] tar-Regolament (UE) 2018/XXX [Governanza tal-Unjoni tal-Enerġija]. Meta jistabbilixxu dawk il-kontribuzzjonijiet, l-Istati Membri għandhom iqisu li l-konsum tal-enerġija tal-Unjoni għall-2030 ma għandux ikun aktar minn 1,128 Mtoe tal-enerġija primarja u/jew mhux aktar minn 846 Mtoe tal-enerġija finali. L-Istati Membri għandhom jinnotifikaw dawn il-kontribuzzjonijiet lill-Kummissjoni bħala parti mill-pjanijiet nazzjonali integrati għall-enerġija u l-klima kif imsemmi fi, u b’konformità mal-proċedura skont l-Artikoli [3] u [7] sa [12] tar-Regolament (UE) 2018/XXX [Governanza tal-Unjoni tal-Enerġija].”

               Artikolu 2

               Ir-Regolament (UE) 2018/XXX [Governanza tal-Unjoni tal-Enerġija] huwa emendat kif ġej:

               (a)Fl-Artikolu 6(1), fl-ewwel subparagrafu:

               (i)iċ-ċifra ta’ “1,273 Mtoe” hija sostitwita bi “1,128 Mtoe”;

               (ii)iċ-ċifra ta’ “956 Mtoe” hija sostitwita bi “846 Mtoe”.

               (b)Fl-Artikolu 29(3), l-ewwel subparagrafu huwa sostitwit b’dan li ġej:

               “Fil-qasam tal-effiċjenza fl-enerġija, bħala parti mill-valutazzjoni tagħha msemmija fil-paragrafu 1, il-Kummissjoni għandha tivvaluta l-progress lejn il-kisba kollettiva ta’ konsum tal-enerġija massimu fil-livell tal-Unjoni ta’ 1,128 Mtoe ta’ enerġija primarja u 846 Mtoe ta’ enerġija finali fl-2030 b’konformità mal-Artikolu 3(5) tad-Direttiva 2012/27/UE [kif emendata mid-Direttiva 2018/XXX/UE].”

               Artikolu 3

               L-Artikoli 1 u 2 ta’ din id-Deċiżjoni huma mingħajr preġudizzju għal-limitu ta’ żmien previst fl-Artikolu 28 tad-Direttiva 2012/27/UE [kif emendata bid-Direttiva 2018/XXX/UE] u l-Artikolu 59 tar-Regolament (UE) 2018/XXX [Governanza tal-Unjoni tal-Enerġija].

               Artikolu 4

               Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali tal-Unjoni Ewropea u għandha tapplika mill-jum wara dak li fih id-dritt tal-Unjoni ma jibqax japplika għar-Renju Unit.

               Magħmul fi Strasburgu,

                  Għall-Parlament Ewropew
                        Għall-Kunsill

                  Il-President
                        Il-President

                     (1)

                        ĠU XXX

                     (2)

                        Fid-19 ta’ Ġunju 2018, il-koleġiżlaturi laħqu qbil politiku provviżorju dwar reviżjoni tad-Direttiva dwar l-Effiċjenza fl-Enerġija u r-Regolament dwar il-Governanza. Huwa mistenni li l-plenarja tal-Parlament Ewropew għal dibattitu konġunt u votazzjoni fl-ewwel qari għaż-żewġ atti ġuridiċi ssir f’Novembru. Id-Direttiva dwar l-Effiċjenza fl-Enerġija u r-Regolament dwar il-Governanza se jiġu ppreżentati lill-Kunsill tal-Affarijiet Ġenerali u, ladarba jiġu adottatti, jiġu ffirmati b’mod formali miż-żewġ koleġiżlaturi.

                     (3)

                        L-Artikolu 3(1)(a) u l-Artikolu 3(5) tad-Direttiva 2012/27/KE kif emendata mid-Direttiva 2018/xx/UE.

                     (4)

                        ĠU C , , p. .

                     (5)

                        ĠU C , , p. .

                     (6)

                        Id-Direttiva 2012/27/UE tal-Parlament Ewropew u tal-Kunsill tal-25 ta’ Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE (ĠU L 315, 14.11.2012, p. 1–56).

                     (7)

                        ĠU

                     (8)

                        L-Artikolu 3(5) tad-Direttiva 2012/27/UE kif emendat bid-Direttiva 2018/XXX/UE.

                     (9)

                        ĠU…

                     (10)

                        L-ewwel subparagrafu tal-Artikolu 6(1) tar-Regolament (UE) 2018/XXX [Governanza tal-Unjoni tal-Enerġija].

                     (11)

                        L-ewwel subparagrafu tal-Artikolu 29(3) tar-Regolament (UE) 2018/XXX [Governanza tal-Unjoni tal-Enerġija].


               IL-KUMMISSJONI EWROPEA
            Brussell, 11.2.2019
            COM(2019) 80 final
            2019/0038(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal modifiki tar-Regolamenti tan-NU Nri  0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 u 128, fir-rigward tal-proposta għal emenda għar-Riżoluzzjoni Konsolidata R.E.5, fir-rigward tal-proposti għal erba’ Regolamenti ġodda tan-NU, u fir-rigward tal-proposta għal emenda għall-Iskeda 4 tal-Ftehim tal-1958

               MEMORANDUM TA’ SPJEGAZZJONI

               1.SUĠĠETT TAL-PROPOSTA

               Din il-proposta tikkonċerna deċiżjoni li tistabbilixxi l-pożizzjoni li trid tittieħed f’isem l-Unjoni fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti b’rabta mal-adozzjoni prevista ta’ megadeċiżjoni.

               2.KUNTEST TAL-PROPOSTA

               •Raġunijiet u objettivi tal-proposta

               Fil-livell internazzjonali, il-Kummissjoni Ekonomika għall-Ewropa tan-Nazzjonijiet Uniti (NU/KEE) tiżviluppa rekwiżiti armonizzati, bil-ħsieb li jneħħu l-ostakli tekniċi fil-kummerċ tal-vetturi bil-mutur bejn il-Partijiet Kontraenti għall-Ftehim Rivedut tal-1958 u biex jiżguraw li vetturi bħal dawn joffru livell għoli ta’ sikurezza u ta’ protezzjoni ambjentali.

               B’konformità mad-Deċiżjoni tal-Kunsill 97/836/KE tas-27 ta’ Novembru 1997, l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (“NU/KEE”) li jikkonċerna l-adozzjoni tal-preskrizzjonijiet tekniċi uniformi għal vetturi bir-roti, tagħmir u partijiet li jistgħu jkunu ffittjati u/jew ikunu użati ma’ vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”), u b’konformità mad-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi Regolamenti Tekniċi Globali għal vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”), l-Unjoni ssieħbet fil-Ftehim Parallel.

               Il-laqgħat tad-WP.29 tan-NU/KEE, jiġifieri l-Forum Dinji għall-Armonizzazzjoni tar-Regolamenti tal-Vetturi, isiru tliet darbiet fis-sena, f’Marzu, f’Ġunju u f’Novembru ta’ kull sena kalendarja. F’kull sessjoni tal-laqgħat, jiġu adottati Regolamenti ġodda tan-NU, Regolamenti Tekniċi Globali ġodda tan-NU (UN GTRs) u/jew modifiki tar-Regolamenti tan-NU jew tar-Regolamenti Tekniċi Globali tan-NU (UN GTRs) eżistenti, sabiex ikun jista’ jsir progress tekniku. Qabel kull laqgħa tad-WP.29, dawn il-modifiki jiġu adottati minn wieħed mis-sitt gruppi ta’ ħidma (GRs) li jkunu attivi fil-qafas tad-WP.29.

               Sussegwentement, f’laqgħa tad-WP.29 issir il-votazzjoni finali għall-adozzjoni tal-emendi, tas-supplimenti u tar-rettifiki, diment li jintlaħaq il-kworum u jkun hemm maġġoranza kwalifikata fost il-partijiet kontraenti. L-UE hija parti kontraenti għal żewġ Ftehimiet (il-Ftehimiet tal-1958 u tal-1998) fid-WP.29. Kull darba titħejja Deċiżjoni tal-Kunsill imsejħa l-“megadeċiżjoni”, li tħaddan fiha l-lista ta’ Regolamenti, ta’ emendi, ta’ supplimenti u ta’ rettifiki, u tawtorizza lill-Kummissjoni tivvota f’isem l-Unjoni f’kull laqgħa tad-WP.29.

               Din id-Deċiżjoni tal-Kunsill tiddefinixxi l-pożizzjoni tal-Unjoni fil-votazzjoni dwar ir-Regolamenti, l-emendi, is-supplimenti u r-rettifiki ppreżentati għall-votazzjoni fil-laqgħa tad-WP.29 ta’ Marzu 2019, li se ssir bejn il-11 u l-15 ta’ Marzu 2019.

               •Konsistenza mad-dispożizzjonijiet eżistenti fil-qasam ta’ politika

               Din il-proposta tikkumplementa u tikkonforma għalkollox mal-politika tas-suq intern tal-Unjoni fir-rigward tal-industrija tal-karozzi.

               Is-sistema tad-WP.29 issaħħaħ l-armonizzazzjoni internazzjonali tal-istandards tal-vetturi. Il-Ftehim tal-1958 jaqdi rwol importanti f’dan l-objettiv peress li l-manifatturi tal-UE jistgħu joperaw b’sett komuni ta’ Regolamenti dwar l-approvazzjoni tat-tip bl-għarfien li l-prodott se jiġi rikonoxxut mill-Partijiet Kontraenti bħala konformi mal-leġiżlazzjoni nazzjonali tagħhom. Pereżempju, din l-iskema ppermettiet li r-Regolament (KE) Nru 661/2009 dwar is-sikurezza ġenerali tal-vetturi bil-mutur iħassar iktar minn 50 Direttiva tal-UE u jissostitwihom bir-Regolamenti korrispondenti żviluppati skont il-Ftehim tal-1958.

               Ittieħed approċċ simili bid-Direttiva 2007/46/KE, li ssostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat ir-Regolamenti tan-NU fis-sistema tal-UE tal-approvazzjoni tat-tip, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Mill-adozzjoni ta’ dik id-Direttiva ’l hawn, ir-Regolamenti tan-NU ġew inkorporati dejjem iktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.

               •Konsistenza ma’ politiki oħra tal-Unjoni

               Is-sistema tad-WP.29 hija marbuta mal-politika tal-Unjoni dwar il-kompetittività, li fuqha din l-inizjattiva għandha impatt pożittiv. Din il-proposta hija konsistenti wkoll mal-politiki tal-Unjoni għat-trasport, għall-klima u għall-enerġija, li jitqiesu sew fil-proċess għall-abbozzar u għall-adozzjoni tar-Regolamenti tan-NU li jaqgħu taħt il-Ftehim tal-1958.

               3.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               L-Artikolu 114 tat-Trattat dwar il-Funzjonament tal-Unjoni Ewropea, flimkien mal-Artikolu 218(9) tiegħu, jifformaw il-bażi ġuridika ta’ din il-proposta.

               •Sussidjarjetà

               L-Unjoni biss tista’ tivvota favur strumenti internazzjonali bħall-proposti għal Regolamenti tan-NU, modifiki tar-Regolamenti tan-NU u abbozzi ta’ Regolamenti Tekniċi Globali u l-inkorporazzjoni tagħhom fis-sistema tal-approvazzjoni tat-tip tal-Unjoni tal-vetturi bil-mutur. Dan mhux talli jipprevjeni l-frammentazzjoni tas-suq intern, iżda jiżgura wkoll standards ambjentali u tas-sikurezza ugwali madwar l-Unjoni. Joffri wkoll vantaġġi tal-ekonomiji ta’ skala: il-prodotti jistgħu jsiru għas-suq kollu tal-Unjoni u anki għas-suq internazzjonali, minflok ma jiġu manifatturati speċifikament biex tinkiseb l-approvazzjoni nazzjonali tat-tip għal kull Stat Membru.

               Għaldaqstant, din il-proposta tikkonforma mal-prinċipju tas-sussidjarjetà.

               •Proporzjonalità

                  Din id-Deċiżjoni tal-Kunsill tawtorizza lill-Kummissjoni biex tivvota f’isem l-Unjoni u hija l-istrument proporzjonat skont l-Artikolu 5(1) tad-Deċiżjoni tal-Kunsill 97/836/KE sabiex tiġi ddefinita pożizzjoni unifikata tal-UE fin-NU/KEE fir-rigward tal-votazzjoni dwar id-dokumenti ta’ ħidma proposti fl-aġenda tal-laqgħa tad-WP.29. Għaldaqstant, din il-proposta tikkonforma mal-prinċipju tal-proporzjonalità għaliex ma tmurx lil hinn minn dak li huwa meħtieġ biex jintlaħqu l-għanijiet li jiġi żgurat il-funzjonament kif suppost tas-suq intern, filwaqt li fl-istess ħin tipprovdi għal livell għoli ta’ sikurezza u protezzjoni pubbliċi.

               •Għażla tal-istrument

               L-użu ta’ Deċiżjoni tal-Kunsill huwa meħtieġ skont l-Artikolu 218(9) tat-TFUE sabiex jiġu stabbiliti l-pożizzjonijiet li jridu jiġu adottati f’isem l-Unjoni f’korp stabbilit permezz ta’ ftehim internazzjonali.

               4.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

               Mhux applikabbli.

               •Konsultazzjonijiet mal-partijiet ikkonċernati

               Mhux applikabbli.

               •Ġbir u użu tal-għarfien espert

               L-għarfien espert estern mhuwiex rilevanti fil-każ ta’ din il-proposta. Madankollu, din ġiet rieżaminata mill-Kumitat Tekniku dwar il-Vetturi bil-Mutur.

               •Valutazzjoni tal-impatt

               Din il-proposta ma tistax tkun soġġetta għal valutazzjoni tal-impatt peress li mhix ta’ natura leġiżlattiva u l-ebda għażla ta’ politika alternattiva mhi disponibbli jew possibbli.

               •Idoneità regolatorja u simplifikazzjoni

               F’termini ta’ piż amministrattiv, l-inizjattiva ma għandhiex riperkussjonijiet, peress li r-referenzi tal-modifiki annessi mal-megadeċiżjoni mhux se jintroduċu rapportar ġdid jew obbligi amministrattivi oħra għall-impriżi, inkluż l-SMEs. Anzi, it-tnaqqis tal-piż amministrattiv huwa fil-mira għaliex l-applikazzjoni ta’ rekwiżiti armonizzati fil-livell globali tippermetti lill-manifatturi jippreżentaw dokumentazzjoni tal-approvazzjoni ta’ sistemi u komponenti mhux biss fl-UE iżda anki fis-swieq tal-esportazzjoni minn Partijiet Kontraenti għall-Ftehim tal-1958 barra mill-UE.

               Il-proposta għandha impatt tassew pożittiv fuq il-kompetittività u l-kummerċ internazzjonali tal-karozzi tal-UE. L-aċċettazzjoni ta’ regolamenti tal-vetturi armonizzati internazzjonalment mis-sħab kummerċjali tal-UE hija rikonoxxuta bħala l-aqwa mod kif jitneħħew l-ostakli mhux tariffarji għall-kummerċ u biex jinfetaħ u jitwessa’ l-aċċess għas-suq għall-impriżi tal-karozzi tal-UE.

               •Drittijiet fundamentali

               Il-proposta ma għandhiex konsegwenzi għall-protezzjoni tad-drittijiet fundamentali.

               5.IMPLIKAZZJONIJIET GĦALL-BAĠIT

               Din l-inizjattiva ma għandha l-ebda implikazzjoni għall-baġit.

               6.ELEMENTI OĦRA

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar

               Mhux applikabbli.

               •Dokumenti ta’ spjegazzjoni (għad-direttivi)

               Mhux applikabbli.

               •Spjegazzjoni fid-dettall tad-dispożizzjonijiet speċifiċi tal-proposta

               Il-proposta tiddefinixxi l-pożizzjoni tal-Unjoni fil-votazzjoni dwar:

               –il-proposti għal modifiki tar-Regolamenti tan-NU Nri 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 u 128;

               –il-proposta għal emenda għar-Riżoluzzjoni Konsolidata R.E.5;

               –il-proposti għal erba’ Regolamenti ġodda tan-NU; kif ukoll

               –il-proposta għal emenda għall-Iskeda 4 tal-Ftehim tal-1958.

               –

               2019/0038 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal modifiki tar-Regolamenti tan-NU Nri  0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 u 128, fir-rigward tal-proposta għal emenda għar-Riżoluzzjoni Konsolidata R.E.5, fir-rigward tal-proposti għal erba’ Regolamenti ġodda tan-NU, u fir-rigward tal-proposta għal emenda għall-Iskeda 4 tal-Ftehim tal-1958

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tal-Kunsill 97/836/KE
                  1
               , l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) li jikkonċerna l-adozzjoni tal-preskrizzjonijiet tekniċi uniformi għal vetturi bir-roti, tagħmir u partijiet li jistgħu jkunu ffittjati u/jew ikunu użati ma’ vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawk il-preskrizzjonijiet (“Ftehim Rivedut tal-1958”). Il-Ftehim Rivedut tal-1958 daħal fis-seħħ fl-24 ta’ Marzu 1998.

               (2)Bid-Deċiżjoni tal-Kunsill 2000/125/KE
                  2
               , l-Unjoni ssieħbet mal-Ftehim li jistabbilixxi regolamenti tekniċi globali għal vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”). Il-Ftehim Parallel daħal fis-seħħ fil-15 ta’ Frar 2000.

               (3)Skont l-Artikolu 1 tal-Ftehim Rivedut tal-1958 u l-Artikolu 6 tal-Ftehim Parallel, il-Kumitat Amministrattiv tal-Ftehim Rivedut tal-1958 u l-Kumitat Eżekuttiv tal-Ftehim Parallel (“il-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti”) jista’ jadotta l-proposti għal modifiki tar-Regolamenti tan-NU Nri 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 u 128; il-proposta għal emenda għar-Riżoluzzjoni Konsolidata R.E.5; il-proposti għal erba’ Regolamenti ġodda tan-NU; kif ukoll il-proposta għal emenda għall-Iskeda 4 tal-Ftehim tal-1958 (“megadeċiżjoni”).

               (4)Il-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti, matul il-177 sessjoni tal-Forum Dinji li se ssir bejn l-11 u l-15 ta’ Marzu 2019, iridu jadottaw megadeċiżjoni fir-rigward tad-dispożizzjonijiet amministrattivi u l-preskrizzjonijiet tekniċi uniformi għall-approvazzjoni ta’ regolamenti tekniċi globali għal vetturi bir-roti, tagħmir u partijiet li jistgħu jitwaħħlu u/jew jintużaw fuq vetturi bir-roti.

               (5)Huwa xieraq li tiġi stabbilita l-pożizzjoni li trid tittieħed f’isem l-Unjoni fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti, fir-rigward tal-adozzjoni ta’ dawk il-modifiki fl-Iskeda 4 tal-Ftehim tal-1958, ir-Regolamenti tan-NU, ir-Riżoluzzjoni Konsolidata u dawk ir-Regolamenti l-ġodda tan-NU, peress li r-Regolamenti, flimkien mar-Riżoluzzjoni Konsolidata, se jkunu vinkolanti għall-Unjoni u kapaċi jinfluwenzaw b’mod deċiżiv il-kontenut tad-dritt tal-Unjoni fil-qasam tal-approvazzjoni tat-tip tal-vetturi.

               (6)Id-Direttiva 2007/46/KE tal-Parlament Ewropew u tal-Kunsill
                  3
                issostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat Regolamenti adottati skont il-Ftehim Rivedut tal-1958 (“ir-Regolamenti tan-NU”) fis-sistema tal-UE tal-approvazzjoni tat-tip, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Mill-adozzjoni tad-Direttiva 2007/46/KE ’l hawn, kulma jmur ir-Regolamenti tan-NU ġew inkorporati dejjem iktar fil-leġiżlazzjoni tal-Unjoni.

               (7)Fid-dawl tal-esperjenza u l-iżviluppi tekniċi, ir-rekwiżiti marbuta ma’ ċerti elementi jew karatteristiki koperti permezz tar-Regolamenti tan-NU Nri 0, 3, 4, 6, 7, 9, 10, 19, 23, 27, 38, 41, 48, 50, 51, 53, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 u 128, kif ukoll permezz tar-Riżoluzzjoni Konsolidata R.E.5, jeħtieġ li jiġu emendati jew jinħarġilhom suppliment. Barra minn hekk, ċerti dispożizzjonijiet fir-Regolamenti tan-NU Nri 55, 58 u 107 jeħtieġ li jiġu kkoreġuti.

               (8)Sabiex jiġu ċċarati u kkonsolidati r-rekwiżiti relatati mal-komponenti li attwalment jinsabu f’diversi Regolamenti tan-NU, jeħtieġ li jiġu adottati tliet Regolamenti ġodda tan-NU dwar l-apparati għas-sinjalar bid-dawl (LSD), l-apparati tal-illuminazzjoni tat-triq (RID) u l-apparati retroriflettivi (RRD). Dawk ir-Regolamenti l-ġodda tan-NU se jissostitwixxu, mingħajr ma jbiddlu xi wieħed mir-rekwiżiti tekniċi dettaljati diġà fis-seħħ, 20 Regolament tan-NU (Nri 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 u 123) li mhux se jibqgħu jintużaw għall-approvazzjonijiet ġodda tat-tip tal-vetturi. Fis-6 ta’ Novembru 2018, il-Kunsill diġà kien adotta Deċiżjoni dwar il-pożizzjoni li trid tittieħed fir-rigward ta’ dawk it-23 Regolament tan-NU għas-sessjoni ta’ Novembru 2018 tal-Kumitati rilevanti tan-NU/KEE (il-176 sessjoni tal-Forum Dinji). Madankollu, il-Kumitati rilevanti ma vvutawx fuq dawk ir-Regolamenti f’dik is-sessjoni.

               ADOTTA DIN ID-DEĊIŻJONI:

               Artikolu 1

               Il-pożizzjoni li trid tittieħed f’isem l-Unjoni fil-Kumitat Amministrattiv tal-Ftehim Rivedut tal-1958 u fil-Kumitat Eżekuttiv tal-Ftehim Parallel matul il-177 sessjoni tal-Forum Dinji li se jseħħ bejn il-11 u l-15 ta’ Marzu 2019 għandha tkun ta’ vot favur il-proposti elenkati fl-Anness ta’ din id-Deċiżjoni.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Id-Deċiżjoni tal-Kunsill 97/836/KE tas-27 ta’ Novembru 1997 bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma' vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta' dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).

                     (2)

                        Id-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi regolamenti tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”) (ĠU L 35, 10.2.2000, p. 12).

                     (3)

                        Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

    ---documentbreak---

               IL-KUMMISSJONI EWROPEA
            Brussell, 11.2.2019
            COM(2019) 80 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li trid tittieħed f’isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal modifiki tar-Regolamenti tan-NU Nri  0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 u 128, fir-rigward tal-proposta għal emenda għar-Riżoluzzjoni Konsolidata R.E.5, fir-rigward tal-proposti għal erba’ Regolamenti ġodda tan-NU, u fir-rigward tal-proposta għal emenda għall-Iskeda 4 tal-Ftehim tal-1958

               ANNESS

                        Regolament Nru

                        Titlu tal-punt fl-aġenda

                        Referenza tad-dokument
                           1

                        0

                        Proposta għas-serje 01 ta’ emendi għar-Regolament tan-NU Nru 0 dwar dispożizzjonijiet uniformi li jikkonċernaw l-Approvazzjoni Internazzjonali tat-Tip ta’ Vettura Sħiħa

                        ECE/TRANS/WP.29/2018/82

                        3

                        Proposta għas-serje 03 ta’ emendi għar-Regolament tan-NU Nru 3 (Apparati Retroriflettivi)

                        ECE/TRANS/WP.29/2018/91/Rev.1

                        4

                        Proposta għas-serje 01 ta’ emendi għar-Regolament tan-NU Nru 4 (Tidwil tal-pjanċi tar-reġistrazzjoni ta’ wara)

                        ECE/TRANS/WP.29/2018/92/Rev.1

                        6

                        Proposta għas-serje 02 ta’ emendi għar-Regolament tan-NU Nru 6 (Indikaturi tad-direzzjoni)

                        ECE/TRANS/WP.29/2018/93/Rev.1

                        7

                        Proposta għas-serje 03 ta’ emendi għar-Regolament tan-NU Nru 7 (Fanali tal-pożizzjoni, tal-waqfien u tax-xifer aħħari)

                        ECE/TRANS/WP.29/2018/94/Rev.1

                        9

                        Proposta għas-serje 08 ta’ emendi għar-Regolament tan-NU Nru 9 (Storbju ta’ vetturi bi tliet roti)

                        ECE/TRANS/WP.29/2019/6

                        10

                        Proposta għal serje 06 ġdida ta’ emendi għar-Regolament tan-NU Nru 10 (Kompatibbiltà elettromanjetika)

                        ECE/TRANS/WP.29/2019/20

                        19

                        Proposta għas-serje 05 ta’ emendi għar-Regolament tan-NU Nru 19 (Fanali taċ-ċpar ta’ quddiem)

                        ECE/TRANS/WP.29/2018/95/Rev.1

                        23

                        Proposta għas-serje 01 ta’ emendi għar-Regolament tan-NU Nru 23 (Fanali tar-rivers)

                        ECE/TRANS/WP.29/2018/96/Rev.1

                        27

                        Proposta għas-serje 05 ta’ emendi għar-Regolament tan-NU Nru 27 (Triangoli għat-twissija bil-quddiem)

                        ECE/TRANS/WP.29/2018/97/Rev.1

                        38

                        Proposta għas-serje 01 ta’ emendi għar-Regolament tan-NU Nru 38 (Fanali taċ-ċpar ta’ wara)

                        ECE/TRANS/WP.29/2018/98/Rev.1

                        41

                        Proposta għas-Suppliment 7 tas-serje 04 ta’ emendi għar-Regolament tan-NU Nru 41
                        (Emissjonijiet ta’ storbju tal-muturi)

                        ECE/TRANS/WP.29/2019/3

                        48

                        Proposta għas-Suppliment 12 tas-serje 06 ta’ emendi għar-Regolament tan-NU Nru 48 (Installazzjoni ta’ apparati għas-sinjalar bid-dawl)

                        ECE/TRANS/WP.29/2018/99/Rev.2

                        48

                        Proposta għas-Suppliment 13 tas-serje 05 ta’ emendi għar-Regolament tan-NU Nru 48 (Installazzjoni ta’ apparati tat-tidwil u ta’ apparati għas-sinjalar bid-dawl)

                        ECE/TRANS/WP.29/2018/100/Rev.1

                        48

                        Proposta għas-Suppliment 18 tas-serje 04 ta’ emendi għar-Regolament tan-NU Nru 48 (Installazzjoni ta’ apparati tat-tidwil u ta’ apparati għas-sinjalar bid-dawl)

                        ECE/TRANS/WP.29/2018/101

                        48

                        Proposta għas-Suppliment 6 tas-serje 03 ta’ emendi għar-Regolament tan-NU Nru 48 (Installazzjoni ta’ apparati tat-tidwil u ta’ apparati għas-sinjalar bid-dawl)

                        ECE/TRANS/WP.29/2018/102

                        50

                        Proposta għas-serje 01 ta’ emendi għar-Regolament tan-NU Nru 50 (Fanali tal-indikaturi tal-pożizzjoni, tal-waqfien u tad-direzzjoni għall-mopeds u għall-muturi)

                        ECE/TRANS/WP.29/2018/103/Rev.1

                        51

                        Proposta għas-Suppliment 5 tas-serje 03 ta’ emendi għar-Regolament tan-NU Nru 51
                        (Storbju tal-vetturi tal-kategorija M u N)

                        ECE/TRANS/WP.29/2019/4/Rev.1

                        53

                        Proposta għas-Suppliment 2 tas-serje 02 ta’ emendi għar-Regolament tan-NU Nru 53 (Installazzjoni ta’ apparati tat-tidwil u ta’ apparati għas-sinjalar bid-dawl għall-vetturi L3)

                        ECE/TRANS/WP.29/2018/86/Rev.1

                        53

                        Proposta għas-Suppliment 20 tas-serje 01 ta’ emendi għar-Regolament tan-NU Nru 53 (Installazzjoni ta’ apparati tat-tidwil u ta’ apparati għas-sinjalar bid-dawl għall-vetturi L3)

                        ECE/TRANS/WP.29/2018/87/Rev.2

                        53

                        Proposta għas-Suppliment 2 tas-serje 02 ta’ emendi għar-Regolament tan-NU Nru 53 (Installazzjoni ta’ apparati tat-tidwil u ta’ apparati għas-sinjalar bid-dawl għall-vetturi L3)

                        ECE/TRANS/WP.29/2018/104/Rev.1

                        53

                        Proposta għas-Suppliment 20 tas-serje 01 ta’ emendi għar-Regolament tan-NU Nru 53 (Installazzjoni ta’ apparati tat-tidwil u ta’ apparati għas-sinjalar bid-dawl għall-vetturi L3)

                        ECE/TRANS/WP.29/2018/105

                        53

                        Proposta għas-Suppliment 3 tas-serje 02 ta’ emendi għar-Regolament tan-NU Nru 53 (Installazzjoni ta’ apparati tat-tidwil u ta’ apparati għas-sinjalar bid-dawl għall-vetturi L3)

                        ECE/TRANS/WP.29/2019/17

                        53

                        Proposta għas-Suppliment 21 tas-serje 01 ta’ emendi għar-Regolament tan-NU Nru 53 (Installazzjoni ta’ apparati tat-tidwil u ta’ apparati għas-sinjalar bid-dawl għall-vetturi L3)

                        ECE/TRANS/WP.29/2019/18

                        55

                        Proposta għar-Rettifika 1 tar-Reviżjoni 2 tar-Regolament tan-NU Nru 55 (Akkoppjamenti mekkaniċi)

                        ECE/TRANS/WP.29/2019/21

                        58

                        Proposta għar-Rettifika 1 tar-Reviżjoni 3 tar-Regolament tan-NU Nru 58 (Protezzjoni ta’ wara kontra l-underrun)

                        ECE/TRANS/WP.29/2019/22

                        62

                        Proposta għas-Suppliment 3 tar-Regolament tan-NU Nru 62 (Apparati kontra s-serq għall-mopeds/għall-muturi)

                        ECE/TRANS/WP.29/2019/8

                        67

                        Proposta għas-Suppliment 16 tas-serje 01 ta’ emendi għar-Regolament tan-NU Nru 67 (Vetturi LPG)

                        ECE/TRANS/WP.29/2019/9

                        67

                        Proposta għas-Suppliment 1 tas-serje 02 ta’ emendi għar-Regolament tan-NU Nru 67 (Vetturi LPG)

                        ECE/TRANS/WP.29/2019/10

                        69

                        Proposta għas-serje 02 ta’ emendi għar-Regolament tan-NU Nru 69 (Pjanċi riflettivi ta’ wara għall-vetturi li jimxu bil-mod)

                        ECE/TRANS/WP.29/2018/106/Rev.1

                        70

                        Proposta għas-serje 02 ta’ emendi għar-Regolament tan-NU Nru 70 (Pjanċi riflettivi ta’ wara għall-vetturi tqal u twal)

                        ECE/TRANS/WP.29/2018/107/Rev.1

                        73

                        Proposta għas-Suppliment 2 tas-serje 01 ta’ emendi għar-Regolament tan-NU Nru 73
                        (Apparati għall-protezzjoni laterali)

                        ECE/TRANS/WP.29/2019/11

                        74

                        Proposta għas-Suppliment 11 tas-serje 01 ta’ emendi għar-Regolament tan-NU Nru 74 (Installazzjoni ta’ apparati tat-tidwil u għas-sinjalar bid-dawl għall-mopeds)

                        ECE/TRANS/WP.29/2018/108/Rev.2

                        77

                        Proposta għas-serje 01 ta’ emendi għar-Regolament tan-NU Nru 77 (Fanali tal-parkeġġ)

                        ECE/TRANS/WP.29/2018/109/Rev.1

                        86

                        Proposta għas-Suppliment 1 tas-serje 01 ta’ emendi għar-Regolament tan-NU Nru 86 (Installazzjoni ta’ apparati tat-tidwil u għas-sinjalar bid-dawl għall-vetturi agrikoli)

                        ECE/TRANS/WP.29/2018/110/Rev.1

                        86

                        Proposta għas-Suppliment 7 tal-verżjoni oriġinali tar-Regolament tan-NU Nru 86 (Installazzjoni ta’ apparati tat-tidwil u għas-sinjalar bid-dawl għall-vetturi agrikoli)

                        ECE/TRANS/WP.29/2018/111

                        87

                        Proposta għas-serje 01 ta’ emendi għar-Regolament tan-NU Nru 87 (Fanali tas-sewqan binhar)

                        ECE/TRANS/WP.29/2018/112/Rev.1

                        91

                        Proposta għas-serje 01 ta’ emendi għar-Regolament tan-NU Nru 91 (Fanali li jimmarkaw il-ġnub)

                        ECE/TRANS/WP.29/2018/113/Rev.1

                        92

                        Proposta għas-serje 02 ta’ emendi għar-Regolament tan-NU Nru 92 (Sistemi ta’ sostituzzjoni tas-sistemi tal-egżost għall-muturi)

                        ECE/TRANS/WP.29/2019/7

                        98

                        Proposta għas-serje 02 ta’ emendi għar-Regolament tan-NU Nru 98 (Fanali ta’ quddiem b’sorsi tad-dawl b’disċarġ tal-gass)

                        ECE/TRANS/WP.29/2018/114/Rev.1

                        104

                        Proposta għas-serje 01 ta’ emendi għar-Regolament tan-NU Nru 104 (Immarkar retroriflettiv)

                        ECE/TRANS/WP.29/2018/115/Rev.1

                        106

                        Proposta għas-Suppliment 17 tas-serje oriġinali ta’ emendi għar-Regolament tan-NU Nru 106
                        (Tajers għall-vetturi agrikoli u l-karrijiet tagħhom)

                        ECE/TRANS/WP.29/2019/5

                        107

                        Proposta għas-Suppliment 1 tas-serje 08 ta’ emendi għar-Regolament tan-NU Nru 107
                        (Vetturi M2 u M3)

                        ECE/TRANS/WP.29/2019/12

                        107

                        Proposta għar-Rettifika 2 tar-Reviżjoni 4 tar-Regolament tan-NU Nru 107 (Vetturi M2 u M3)

                        ECE/TRANS/WP.29/2019/23

                        107

                        Proposta għar-Rettifika 2 tar-Reviżjoni 5 tar-Regolament tan-NU Nru 107 (Vetturi M2 u M3)

                        ECE/TRANS/WP.29/2019/24

                        107

                        Proposta għar-Rettifika 3 tar-Reviżjoni 6 tar-Regolament tan-NU Nru 107 (Vetturi M2 u M3)

                        ECE/TRANS/WP.29/2019/25

                        107

                        Proposta għar-Rettifika 2 tar-Reviżjoni 7 tar-Regolament tan-NU Nru 107 (Vetturi M2 u M3)

                        ECE/TRANS/WP.29/2019/26

                        107

                        Proposta għar-Rettifika 1 tar-Reviżjoni 8 tar-Regolament tan-NU Nru 107 (Vetturi M2 u M3)

                        ECE/TRANS/WP.29/2019/27

                        110

                        Proposta għas-Suppliment 2 tas-serje 03 ta’ emendi għar-Regolament tan-NU Nru 110 (Vetturi CNG/LNG)

                        ECE/TRANS/WP.29/2019/13

                        110

                        Proposta għas-serje 04 ta’ emendi tar-Regolament tan-NU Nru 110 (Vetturi CNG u LNG)

                        ECE/TRANS/WP.29/2019/16

                        112

                        Proposta għas-serje ta’ emendi 02 tar-Regolament tan-NU Nru 112 (Fanali ta’ quddiem li jitfgħu raġġ baxx asimmetriku)

                        ECE/TRANS/WP.29/2018/116/Rev.1

                        113

                        Proposta għas-serje ta’ emendi 03 tar-Regolament tan-NU Nru 113 (Fanali ta’ quddiem li jitfgħu raġġ baxx simmetriku)

                        ECE/TRANS/WP.29/2018/117/Rev.1

                        116

                        Proposta għas-Suppliment 6 tar-Regolament tan-NU
                        Nru 116 (Sistemi kontra s-serq u sistemi ta’ allarm)

                        ECE/TRANS/WP.29/2019/14

                        119

                        Proposta għas-serje 02 ta’ emendi għar-Regolament tan-NU Nru 119 (Fanali għall-kantunieri)

                        ECE/TRANS/WP.29/2018/118/Rev.1

                        122

                        Proposta għas-Suppliment 5 tar-Regolament tan-NU Nru 122 (Sistemi tat-tisħin)

                        ECE/TRANS/WP.29/2019/15

                        123

                        Proposta għas-serje 02 ta’ emendi għar-Regolament tan-NU Nru 123 (Sistemi adattivi tad-dawl ta’ quddiem (AFS))

                        ECE/TRANS/WP.29/2018/119/Rev.1

                        128

                        Proposta għas-Suppliment 9 tal-verżjoni oriġinali tar-Regolament tan-NU Nru 128 (Sorsi tad-dawl LED)

                        ECE/TRANS/WP.29/2019/19

                        Regolament ġdid tan-NU

                        Proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi bil-mutur fir-rigward tas-Sistema ta’ Informazzjoni tal-Punti Moħbija għad-Detezzjoni tar-Roti

                        ECE/TRANS/WP.29/2019/28

                        Regolament ġdid tan-NU

                        Proposta għal Regolament ġdid tan-NU dwar l-Apparati għas-Sinjalar bid-Dawl (LSD)

                        ECE/TRANS/WP.29/2018/157

                        Regolament ġdid tan-NU

                        Proposta għal Regolament ġdid tan-NU dwar l-Apparati għat-Tidwil tat-Toroq (RID)

                        ECE/TRANS/WP.29/2018/158/Rev.1

                        Regolament ġdid tan-NU

                        Proposta għal Regolament ġdid tan-NU dwar l-Apparati Retroriflettivi (RRD)

                        ECE/TRANS/WP.29/2018/159/Rev.1

                        Riżoluzzjoni Konsolidata Nru

                        Titlu tal-punt fl-aġenda

                        Referenza tad-dokument

                        R.E.5

                        Proposta għall-emenda 3 għar-Riżoluzzjoni Konsolidata dwar l-ispeċifikazzjoni komuni ta’ kategoriji ta’ sorsi tad-dawl (R.E.5)

                        ECE/TRANS/WP.29/2019/29

                        Ftehim Rivedut tal-1958

                        Titlu tal-punt fl-aġenda

                        Referenza tad-dokument

                        L-Iskeda 4

                        Proposta għal emenda għall-Iskeda 4 tal-Ftehim tal-1958

                        ECE/TRANS/WP.29/2018/165

                     (1)

                        Id-dokumenti kollha msemmija fit-tabella huma disponibbli hawn:
                  http://www.unece.org/trans/main/wp29/wp29wgs/wp29gen/gen2018.html